Juba pea nädal möödas, aga ma polegi veel jõudnud Eurovisiooni kommenteerida :). Ettevalmistused algasid juba pealelõunal, tegin igaks juhuks õhtuks suure rabarberi koogi, polnud ju teada, kui jama laulud õhtu jooksul tulla võivad :).    Norra laul meeldis mulle väga, alati kui Norra esinejat nägin, tuli Brainstorm'i  Renārs Kaupers meelde :). Ju nad siis on oma olekuga natuke sarnased.    Saksamaa oli tore, strippi tühja nagu polnudki, aga laul meenutas Michael Buble'd, kes mulle väga meeldib.    Taani poiss kõlas umbe Ronan Keating'u moodi, aga tiba lahjem version.    Soome laul meeldis mulle ka, tõenäoliselt sellepärast, et kui nad ca 10-12 aastat tagasi popid olid, siis leidis aset minu peolooma periood ja Waldo's People'i saatel sai palju tantsu vihutud :). Samas Kreeka aeroobikatreenerist  ma jälle erilises vaimustuses ei olnud, pole vist suurem asi aeroobikafänn :).    Aga kokkuvõttes, võitis hea lugu ja tore, et meil ka Euroopas sõpru on :).    Nüüd koogi juurde, seda kooki olen ma vist eluaeg teinud, nii kui esimesed rabarberid oma pea mullast välja pistavad, on minul ahi juba soojas :).        375 g jahu  225 g võid  150 g suhkrut  2 muna  1 tl küpsetuspulbrit  natuke soola      400 g rabarberit  3 spl heledat pruuni suhkurt  2 tl kaneeli     250 g hapukoort  2 suurt muna  4 spl suhkrut    1. Sega omavahel jahu, suhkur, küpsetuspulber ja sool. Lõika külm või väikesteks tükkideks ning sega jahuseguga kuni moodustub märja liiva taoline puru. Lisa kaks muna ning sega kuni moodustub ühtlane taigen.    2. Rulli taigen ahjuplaadisuuruselt laiali ning küpseta 200-kraadises ahjus 7 minutit.    3. Täidise jaoks haki rabarber ning sega pruuni suhkru ning kaneeliga. Kõige lihtsam on panna saadud segu kaanega karpi ning siis segi loksutada.    4. Katte jaoks vahusta munad suhkruga. Lisa munavahule hapukoor ning sega ühtlaseks.    5. Laota rabarber ühtlaselt koogipõhjale ning nirista peale muna-hapukoore segu.    6. Küpseta 30 minutit 200-kraadises ahjus.         korralik rabarberi kook, mida jätkub vabalt kaheks päevaks, kui just näljaste armee peale ei lenda :).